સાઇઆર્કના સીઇઓ જૉન રિસ્તેવસ્કીએ કહ્યું કે “અમે છેલ્લાં ૧૫ વર્ષથી આ સ્થળો એકત્ર કરી રહ્યાં છીએ. ગૂગલે અમારા સંગ્રહોને વધુ વ્યાપક દર્શકો સમક્ષ ખોલવા માટે સંપર્ક સાધ્યો. અમે પણ લાંબા સમયથી આવું કંઈક કરવા માગતા હતા.” સાઇઆર્કે ૨૦૦૩થી વિશ્વ ભરના ૨૦૦થી વધુ વારસાં સ્થાનો એકત્ર કર્યાં છે. આ કામ માટે તેણે ડિજિટલ ફૉટોગ્રાફી, હવાઈ ડ્રૉન અને થ્રીડી લેસર સ્કેનિંગ ટૅક્નૉલૉજી- લિડારનો ઉપયોગ કર્યો છે. ૨૬ સ્થાનોના વિગતવાર થ્રીડી મૉડલ, પ્રાચીન કલાકૃતિઓ, નકશાઓ, ઉચ્ચ ગુણવત્તાના ફૉટોગ્રાફ વગેરે ઑપન હેરિટેજ વેબસાઇટને કોઈ પણ વેબ બ્રાઉઝરમાંથી ખોલીને જોઈ શકાય છે. ગૂગલે આ પ્રૉજેક્ટ માટે નવું વીઆર ઇન્ટરફેસ બનાવ્યું છે. એટલે તેને જોવા વીઆર હેન્ડસેટની મદદ લેવી પડે છે.